CELEX: 32014D0288
Language: et
Date: 2014-05-12 00:00:00
Title: 2014/288/EL: Komisjoni rakendusotsus, 12. mai 2014 , milles käsitletakse aruandluse standardnõudeid teatavate loomahaiguste ja zoonooside riiklike liidu kaasrahastatavate likvideerimis-, tõrje- ja seireprogrammide jaoks ning tunnistatakse kehtetuks otsus 2008/940/EÜ (teatavaks tehtud numbri C(2014) 2976 all)

17.5.2014   
            
            
               ET
            
            
               Euroopa Liidu Teataja
            
            
               L 147/88
            
         KOMISJONI RAKENDUSOTSUS,
   12. mai 2014,
   milles käsitletakse aruandluse standardnõudeid teatavate loomahaiguste ja zoonooside riiklike liidu kaasrahastatavate likvideerimis-, tõrje- ja seireprogrammide jaoks ning tunnistatakse kehtetuks otsus 2008/940/EÜ
   
      
         (teatavaks tehtud numbri C(2014) 2976 all)
      
   
   
      (2014/288/EL)
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artikli 27 lõiget 10,
   ning arvestades järgmist:
   
               (1)
            
            
               Otsusega 2009/470/EÜ on kehtestatud kord liidu rahalise toetuse andmiseks loomahaiguste ja zoonooside likvideerimis-, tõrje- ja seirekavadele.
            
         
               (2)
            
            
               Vastavalt otsuse 2009/470/EÜ artikli 27 lõikele 1 kehtestatakse liidu finantsmeede, et hüvitada kulud, mida liikmesriigid on kandnud kõnealuse otsuse lisas loetletud loomahaiguste ja zoonooside riiklike likvideerimis-, tõrje- ja seireprogrammide rahastamisel.
            
         
               (3)
            
            
               Otsuse 2009/470/EÜ artikli 27 lõikes 7 on sätestatud, et liikmesriigid peavad esitama iga heakskiidetud programmi kohta tehnilised vahearuanded ja finantsvahearuanded ning hiljemalt iga aasta 30. aprilliks iga-aastase tehnilise aruande, mis sisaldab hinnangut saavutatud tulemuste kohta ning eelneva aasta kulude üksikasjalikku arvestust.
            
         
               (4)
            
            
               Komisjoni otsuses 2008/940/EÜ (2) on määratud kindlaks teave, mida peavad tehnilistes ja finants-, vahe- ja lõpparuannetes esitama need liikmesriigid, kellel on teatavate loomahaiguste likvideerimis-, tõrje- ja seireprogrammid, mis on heaks kiidetud liidu kaasrahastamiseks.
            
         
               (5)
            
            
               Otsuse 2008/940/EÜ vastuvõtmisest saadik ning programmidega seotud nõuete ja menetluste lihtsustamise ja täiustamise raames on tehtud muudatusi seoses meetmetega, mida peetakse liidu rahalise toetuse saamise tingimustele vastavaks, ja seoses toetuse arvutamise meetodiga. Need muudatused on sätestatud iga kalendriaasta kohta koostatud programme heaks kiitvates rahastamisotsustes.
            
         
               (6)
            
            
               Lisaks, selleks et veelgi täiustada aruannete esitamist, nende töötlemist ja hindamist, samuti aastate jooksul toimuva arengu jälgimiseks, peaksid liikmesriigid alates 1. juulist 2015 esitama programmide rakendamise vahe- ja lõpparuanded võrgus, kasutades selleks komisjoni poolt väljatöötatud elektroonilisi vorme. Seetõttu tuleks asjakohaste aruannete struktuur kohandada andmete elektroonilisel teel esitamiseks ja töötlemiseks.
            
         
               (7)
            
            
               Seega tuleks muuta nõudeid, mis kehtivad liikmesriikide poolt teatavate loomahaiguste ja zoonooside riiklikele likvideerimis-, tõrje- ja seireprogrammidele liidu rahalise toetuse saamiseks esitatavate taotluste suhtes, ja viia need nõuded vastavusse asjaomaste liidu õigusaktide muudatusega ja taotluste esitamiseks kasutatava võrgupõhise süsteemiga.
            
         
               (8)
            
            
               Aasta teises pooles nõuab komisjon liikmesriikidelt ajakohastatud teavet kõnealuste programmide abikõlblike meetmete jaoks aasta algusest saadik kasutatud vahendite kohta ning hinnanguid vajaliku aastaeelarve kohta. Kõnealuse teabe põhjal ning selleks, et parandada olemasolevate rahaliste vahendite kasutamist, koostab komisjon igal aastal otsuse, millega muudetakse asjaomase aasta rahastamisotsust, et ümber jaotada rahalised vahendid nendelt programmidelt, mis eeldatavalt ei kasuta oma vahendeid ära, neile programmidele, mis vajavad täiendavaid rahalisi vahendeid.
            
         
               (9)
            
            
               Selleks et vahendeid programmide vahel tõhusamalt ümber jaotada, on asjakohane, et liikmesriigid esitavad ka kvantitatiivse teabe juba võetud meetmete kohta ja meetmete kohta, mida on kavas võtta, ning samuti ühikukulude andmed. Lisaks tuleks halduskoormuse vähendamiseks esitada vahendite ümberpaigutamist käsitlev teave vahearuannetes.
            
         
               (10)
            
            
               Seepärast on asjakohane, et otsus 2008/940/EÜ tunnistatakse kehtetuks ja asendatakse käesoleva otsusega.
            
         
               (11)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Liikmesriigid esitavad kooskõlas käesoleva otsusega vahearuanded ja lõpparuanded programmide kohta, mis on heaks kiidetud vastavalt otsuse 2009/470/EÜ artiklile 27.
   Artikkel 2
   Käesolevas otsuses kasutatakse järgmisi mõisteid:
   
               a)
            
            
               „vahearuanded” — käimasolevate programmide rakendamist käsitlevad tehnilised (3) vahearuanded ja finantsvahearuanded, mis tuleb esitada komisjonile, nagu on ette nähtud otsuse 2009/470/EÜ artikli 27 lõike 7 punktiga a;
            
         
               b)
            
            
               „lõpparuanded” — üksikasjalikud tehnilised ja finantsaruanded, mis tuleb esitada komisjonile hiljemalt iga aasta 30. aprilliks ja mis käsitlevad heakskiidetud programmide rakendamist kogu eelnenud kohaldamisaastal, nagu on ette nähtud otsuse 2009/470/EÜ artikli 27 lõike 7 punktiga b;
            
         
               c)
            
            
               „maksetaotlused” — maksetaotlused, milles käsitletakse liikmesriikide kantud kulusid ja mis tuleb esitada komisjonile, nagu on ette nähtud otsuse 2009/470/EÜ artikli 27 lõikega 8.
            
         Artikkel 3
   1.   Otsuse 2009/470/EÜ artikli 27 lõike 5 kohaselt liidu kaasrahastamiseks heaks kiidetud käimasolevate programmide puhul esitatakse vahearuanne komisjonile hiljemalt iga aasta 31. augustiks.
   2.   Vahearuannetes esitatakse kogu asjakohane teave I lisa kohaselt.
   Artikkel 4
   Lõpparuannetes ja maksetaotlustes esitatakse kogu asjakohane teave vastavalt II lisale, samuti:
   
               a)
            
            
               tehniline teave kooskõlas
               
                           i)
                        
                        
                           III lisaga — seoses veiste tuberkuloosi, veiste brutselloosi, lammaste ja kitsede brutselloosiga, lammaste katarraalse palavikuga endeemilistes või suure riskiga piirkondades, Siberi katku, veiste nakkava pleuropneumoonia, ehhinokokoosi, trihhinelloosi ja verotoksilise E. coli'ga;
                        
                     
                           ii)
                        
                        
                           IV lisaga — seoses salmonelloosiga (zoonootiline Salmonella);
                        
                     
                           iii)
                        
                        
                           V lisaga — seoses sigade Aafrika katku, sigade vesikulaarhaiguse, sigade klassikalise katkuga;
                        
                     
                           iv)
                        
                        
                           VI lisaga — seoses marutaudiga;
                        
                     
                           v)
                        
                        
                           VII lisaga — seoses transmissiivse spongioosse entsefalopaatiaga (TSE);
                        
                     
                           vi)
                        
                        
                           VIII lisaga — seoses linnugripiga;
                        
                     
                           vii)
                        
                        
                           IX lisaga — seoses nakkusliku vereloomenekroosi (IHN), lõhede infektsioosse aneemia (ISA), viirusliku hemorraagilise septitseemia (VHS), karpkalade herpesviiruse (KHV), Bonamia ostreae nakkuse, Marteilia refringens'i nakkuse ja vähkide ihtüoftirioosiga;
                        
                     
         
               b)
            
            
               teave tegevuste ja kulude kohta vastavalt X lisa I osale ning allkirjastatud kinnitus iga programmi kohta vastavalt X lisa II osale.
            
         Artikkel 5
   1.   Alates 1. juulist 2015 edastavad liikmesriigid artikliga 3 ettenähtud vahearuanded ja artikliga 4 ettenähtud maksetaotlused võrgus, kasutades selleks komisjoni koostatud vastavaid elektroonilisi standardvorme, välja arvatud artikli 4 punkti a alapunktis vii osutatud haigustega seotud programmide puhul.
   2.   Lisaks lõikes 1 esitatud nõuete täitmisele esitatakse komisjonile artikli 4 punktis b osutatud lõpparuannete allkirjastatud osa ja maksetaotlused.
   Artikkel 6
   Otsus 2008/940/EÜ tunnistatakse kehtetuks.
   Artikkel 7
   Ilma et see piiraks artikli 5 kohaldamist, kohaldatakse käesolevat otsust loomahaiguste likvideerimis-, tõrje- ja seireprogrammide suhtes, mida rakendatakse alates 1. jaanuarist 2015.
   Artikkel 8
   Käesolev otsus on adresseeritud liikmesriikidele.
   
      Brüssel, 12. mai 2014
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  ELT L 155, 18.6.2009, lk 30.
   
      (2)  Komisjoni otsus 2008/940/EÜ, 21. oktoober 2008, millega sätestatakse aruandluse standardnõuded teatavate loomahaiguste ja zoonooside riiklike ühenduse kaasrahastatavate likvideerimis-, tõrje- ja seireprogrammide jaoks (ELT L 335, 13.12.2008, lk 61).
   
      (3)  2015. aastaks esitatakse üksnes finantsvahearuanne.
   
      I LISA
      Vahearuannete koostamise nõuded
      
         
   
   
      II LISA
      Lõpparuannete ja maksetaotluste koostamise nõuded
      
         
   
   
      III LISA
      Lõplik tehniline aruanne mäletsejaliste haiguste programmide kohta
      
         
      
         
      
         
      
         
      
         
   
   
      IV LISA
      Tehniline aruanne zoonootiliste Salmonella programmide kohta
      
         
      
         
   
   
      V LISA
      Lõplik tehniline aruanne sigade haiguste programmide kohta
      
         
      
         
   
   
      VI LISA
      Lõplik tehniline aruanne marutauditõrje programmide kohta
      
         
      
         
   
   
      VII LISA
      Lõpilik tehniline aruanne TSE seire- ja likvideerimisprogrammide kohta
      
         
      
         
      
         
   
   
      VIII LISA
      Lõplik tehniline aruanne linnugripi seire programmide kohta
      
         
   
   
      IX LISA
      Aruanne kalade haiguste programmide kohta
      
         
      
         
   
   
      X LISA
      
         I OSA
      
      
         Tegevuste ja kulude aruanne
      
      
         
      
         
      
         
      
         II OSA
      
      
         Allkirjastatud avaldus, mis on lisatud lõpparuandele/maksetaotlusele
      
      Liikmesriik:
      Programm:
      Rakendamise aasta:
      
         Kinnitame, et
      
      
                  —
               
               
                  
                     lõpparuandes ja maksetaotluses esitatud teave on täielik, usaldusväärne ja õige, et deklareeritud tegevused on tegelikult tehtud ja deklareeritud kulud on raamatupidamises täpselt kajastatud ning abikõlblikud vastavalt otsuse …/määruse (EÜ) nr ……. (märkida konkreetne rahastamisotsus) sätetele; ….
                  
               
            
                  —
               
               
                  
                     kõik kulusid tõendavad dokumendid on kontrollimiseks kättesaadavad, eelkõige selleks, et põhjendada loomade eest makstavate hüvitiste määra;
                  
               
            
                  —
               
               
                  
                     programmi on rakendatud kooskõlas asjaomaste liidu õigusaktidega, eelkõige konkurentsi-, riigihankelepingute sõlmimise ja riigiabi eeskirjadega;
                  
               
            
                  —
               
               
                  
                     kõnealuse programmi kohta ei ole taotletud muud liidu toetust ja kogu rakendusprogrammi raames rahastatavatest toimingutest laekunud tulu on deklareeritud komisjonile;
                  
               
            
                  —
               
               
                  
                     kontrollmenetlust kohaldatakse eelkõige deklareeritud tegevuste ja kulude täpsuse kontrollimiseks, et vältida, avastada ja korrigeerida eeskirjade eiramist.
                  
               
            
         Kuupäev
      
      
         Tegevdirektori nimi ja allkiri